OpenLLM-France/wikimedia huggingface dataset:
# Familia Santua

    Artikulu hau Familia Santuari buruzkoa da; beste esanahietarako, ikus «Familia Santua (argipena)».
Familia Santua Jesus Haurra, Maria, Jesusen Ama, eta Josef Nazaretekoak osatzen duten familia da. Katolizismoan, abenduaren 25etik urtarrilaren 1era bitarteko igandean ospatzen da. Abenduaren 25a igandea bada, hurrengo ostiralean ospatzen da, abenduaren 30ean.

## Kanpo estekak

* Datuak: Q618057
* Multimedia: Holy Family / Q618057
# Familia (biologia)

Taxonomia biologikoan, familia (latinetik: familia, plurala familiae) organismoen sailkapenaren maila taxonomiko bat da. Maila hau ordenaren eta generoaren artean dago.
Azpifamilia, biologian, sailkapen biologikoaren unitatea da. Azpifamilia familiaren azpian dago.

## Kontzeptuaren historia

Familia, maila taxonomiko gisa, asmakizun aski berria da. Terminoa Pierre Magnol botanikari frantziarrak erabili zuen lehen aldiz 1689an, Prodromus historiae generalis plantarum, in quo familiae plantarum per tabulas disponuntur lanean. Bere sailkapenean onartu zituen hirurogeita hamasei landare-taldeei familia deitu zien. Maila taxonomikoen kontzeptua oraindik jaiotzeke zegoen, eta Prodromus-aren hitzaurrean Magnolek bere familiak genero handiagoetan batu behar zirela esan zuen.
XX. mendearen hasieratik, terminoa modu zehatzagoan erabili da. Kategoria honen erabilera eta izenen amaierak nomeklatura botanikoaren eta nomenklatura zoologikoaren nazioarteko kodeetan zehaztu da:
* Botanikan -aceae amaiera erabiltzen da izen zientifikoan, eta euskaraz -azeoak (esaterako Asteraceae, asterazeoak), nahiz eta, zenbait kasutan, salbuespenak dauden eta izen tradizionalak erabiltzen diren.
* Zoologian -idae amaiera erabiltzen da izen zientifikoan, eta euskaraz -idoak (esaterako Felidae, felidoak).

## Kanpo estekak

* Datuak: Q35409
# Familia indexatu

Matematikan, familia bat, edo familia indexatu bat, objektu bilduma bat da informalki, horietako bakoitza indize multzo baten indize bati lotua. Adibidez, zenbaki errealen familia bat, zenbaki osoen multzoak indexatua, zenbaki errealen bilduma bat da, non emandako funtzio batek zenbaki oso bakoitzeko zenbaki erreal bat hautatzen duen (baliteke zenbaki osoa bera izatea).
Formalki, indexatutako familia bat funtzio matematiko bat da, bere domeinu I eta irudiarekin batera X. Askotan X multzoko elementuak aipatzen dira familiako kide gisa. Ikuspegi horretatik, indexatutako familiak funtzioen ordez indexatutako elementuen bilduma gisa interpretatzen dira. I multzoari familiaren indizea (multzoa) deitzen zaio, eta X multzo indexatua da. Sekuentziak eremu espezifikoak dituzten familia mota bat dira.

## Kanpo estekak

* Datuak: Q856215
# Familia zabal

Familia zabala familia bateko bi belaunaldi edo gehiagoko kideek eta haien ezkontideek eta seme-alabek osatzen duten familia-unitatea.
Familia zabala edo familia konplexua esanahi ezberdinak dituen kontzeptua da. Lehenik eta behin, odol-ahaidetasunezko familiaren sinonimo gisa erabiltzen da. Bigarrenik, senar-emazteen familia nagusi den gizarteetan, ahaidetasuna aipatzen da — senidetasun-sare egozentrikoa, etxeko taldeaz haraindi hedatzen dena —, senar-emazteen familiatik kanpo dagoen sare bera. Hirugarren adiera familia hedatua honela definitzen duena da: familia-unitate (edo etxe) berean bizi den eta belaunaldi desberdinetako ahaideek osatzen duten ahaidetasun-egitura.
Familia zabaletan, antzekoen sareak komunitate itxi gisa jokatzen du. Horrelako guraso-egituretan sar daitezke gurasoak seme-alabekin, gurasoen anai-arrebak seme-alabekin, aurreko belaunaldietako kideak, osaba-izebak, aitona-amonak, birraitona-amonak... edo EGOren belaunaldi berekoak. Gainera, odolekoak ez diren ahaideak har ditzake, hala nola anai-arrebak, adopziozko seme-alabak edo seme-alaba putatiboak. Aurreko guztiak kontrastea ezartzen du familia nuklear txikiarekin.
Familia zabala familia-unitatearen oinarrizko forma den kulturetan, gizabanako bat helduarorako trantsizioak ez du esan nahi, nahitaez, ahaideak edo gurasoak banandu behar direnik. Haur bat hazten denean, helduen eremu zabal eta errealera lekualdatzen da, nahiz eta egoera normaletan gainerako komunitatetik bereizitako identitatea ezarri.

## Erreferentziak

* ↑ Euskalterm: [Hiztegi terminologikoa] [2008]
* ↑ Euskalterm: [Soziologia Hiztegia] [2018]

## Kanpo estekak

* Datuak: Q721790
* Multimedia: Families / Q721790
# Felix Timmermans

Felix Timmermans Flandestar idazlea (Lier, 1886ko uztailaren 5a - Lier, 1947ko urtarrilaren 24a). Flandesko herri-literaturako eleberrigile handienetako bat izan zen. Lehen eleberrian, Palletier (1916), Brabanteko laborarien bizimodua deskribatu zuen, giro idiliko batean. Erdi Aroko kontakizunetan oinarritu zen Sinforosa andereño-mojaren hiru ordu ederrak idazteko; hura zela eta, flandestar ipuinlarien printzea deitu zioten. Pintura ere landu zuen, eta Pieter Bruegel margolariaren biografia idatzi zuen. 1935ean idatzi zuen Boerenpsalm (Laborarien salmoa), izadiaren eta gizadiaren omenean eginiko eleberria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q713284
* Multimedia: Felix Timmermans / Q713284
# Felix Sesumaga

Felix Sesumaga Ugarte (Lamiako, 1898ko urriaren 12a - Leioa, 1925eko abuztuaren 24a) euskal herritar futbolaria zen, Getxoko Arenas eta Athleticen jokatu zuena.

## Palmaresa

* 3 Errege Kopa (1919, 1920 eta 1923)
* 1920ko Olinpiar Jokoak (Zilarrezko domina)

## Kanpo estekak

* Fitxa - www.athletic-club.net
* Auñamendi Entziklopedia
* Datuak: Q1611261
# Felix Urkola

Felix Urkola Iriarte (Tolosa, 1970eko apirilaren 22a) politikari lazkaotarra da. bertako alkate izandakoa Eusko Alderdi Jeltzalea ordezkatuz.

## Biografia

Nahiz eta Tolosan jaio zen, txikitan bere familiarekin batera Lazkaora joan zen bizitzera. Zuzenbidean lizentziatua da eta Administrazio Publikoetan graduondo bat du.
1999an Lazkaoko alkate bilakatu zen eta bi legealdi jarraietan jardun zuen. Ondoren, 2007an Gipuzkoako Foru Aldundiko Bide Azpiegituretako Plangintza eta Kudeaketa Zuzendari izendatu zuten. Azkenean, 2012an, legebiltzarkide bilakatu zen Gasteizen.

## Kanpo estekak

* Datuak: Q23907886
# Felix Salten

Felix Salten, jatorrizko izenez Siegmund Saltzmann (Budapest, 1869ko irailaren 6a - Zürich, 1945eko urriaren 8a) austriar idazlea izan zen. Bere lanik ezagunena Bambi, basoetako bizitza da.
Bere familia jatorri judua zen eta Vienara joan zen 1869an. Kritikari gisa lan egin zuen eta 1900ean bere lehen istorioak argitaratu zituen. Gidoiak eta operetetarako libretoak idatzi zituen ere. 1936an Adolf Hitlerrek bere liburuak debekatu zituen. 1938an ihes egin zuen Zürichera Austriako Alemaniako anexioaren ondoren.

## Lan hautatuak

* Bambi, Eine Lebengeschichte aus dem Walde, (Bambi, basoetako bizitza), 1923
* Florian: Das Pferd des Kaisers (Florian, Kaiseren zaldia), 1933
* Die Jugend des Eichhörnchens Perri, (Perri: urtxintxa baten gazteria), 1938
* Bambis kinder, (Bambiren haurrak), 1939
* Datuak: Q163747
* Multimedia: Felix Salten / Q163747
# Fairhaven (Massachusetts)

Fairhaven Ameriketako Estatu Batuetako inkorporatutako herri bat da. Bristol konderrian dago, Massachusetts estatuan. 15.924 biztanle ditu, 14,1 kilometro koadroko azaleran banatuta.

## Ikus, gainera

* Bristol konderrian

## Kanpo estekak

* Datuak: Q2309359
* Multimedia: Fairhaven, Massachusetts / Q2309359
# Fairhaven Ditch

Fairhaven Ditch Alaska ipar-mendebaldeko Seward penintsulan dagoen ubide historikoa da. Bering Land Bridge National Preserven dago, 1906-07an zulatutako 61 km-ko zanga, ekipamendu astunen onurarik gabe, lur oso etsaietan. Penintsulako placer meatzaritzan ziharduten meatzariek zulatu zuten zanga, eta Imuruk aintziratik, penintsulako ur geza-masarik handiena, aintziraren iparraldeko meatze-eremuetara garraiatzeko erabiltzen zuten. Penintsulan zulatutako kanal ugarietako bat da, eta luzeenetakoa izan zen. Behealdean 3 m zabala, eta permafrost-etik atera zuten, aintzira eta lurra inguratzen dituen eremu bolkaniko batean.. Langileak hartzeko eta uraren emaria kontrolatzeko eraikitako kabinek oraindik diraute. Lubakia Leku Historikoen Erregistro Nazionalean sartu zen 1987an.

## Erreferentziak

* ↑ Fairhaven Ditch. National Park Service.

## Kanpo estekak

* Datuak: Q19461670
# Fairhaven udalerria, Carroll konderria (Illinois)

Fairhaven udalerria Ameriketako Estatu Batuetako Illinois estatuko udalerri bat da, Carroll konderrian. Azken zentsuaren arabera 757 biztanle zituen, 38.18 milia karratu (98.9 km$^2$) eremuan.

## Ekonomia

2020ko zentsuaren arabera, Fairhaven udalerrian 397 etxebizitza zeuden. Per capita diru-sarrerak 27.504 estatubatuar dolar ziren.

## Kanpo estekak

* Datuak: Q987861
# Fairfieldita

Fairfieldita fosfato motako minerala da eta fairfieldite taldearen kidea da.

## Ezaugarriak

Fairfieldita fosfato mineralaren formula kimikoa hau da: ${\ce {Ca2Mn2+(PO4)2 * 2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Fairfieldite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3738453
* Multimedia: Fairfieldite / Q3738453
# Fairforest (Hego Carolina)

Fairforest Ameriketako Estatu Batuetako erroldak esleitutako leku bat da. Spartanburg konderrian dago, Hego Carolina estatuan. 1.646 biztanle ditu, 5,432 kilometro koadroko azaleran banatuta.

## Ikus, gainera

* Spartanburg konderria

## Kanpo estekak

* Datuak: Q5430424
# Fairgarden (Tennessee)

Fairgarden Ameriketako Estatu Batuetako erroldak esleitutako leku bat da. Sevier konderrian dago, Tennessee estatuan. 481 biztanle ditu, 8,753597 kilometro koadroko azaleran banatuta.

## Ikus, gainera

* Sevier konderria

## Kanpo estekak

* Datuak: Q982804
# Fairford

Fairford Ingalaterrako Gloucestershire konderrian dagon herria da.

## Kokapena

Ingalaterraren Hegomendebaldearen iparekialdean dago, Galesko mugatik gertu. Gertu daude baita ere Mendebaldeko Midlands eta Hego-ekialdeko Ingalaterra. Hiri gertuenak Gloucester —konderriaren hiribura— eta Bristol.

## Populazioa

2016an 3488 biztanle inguru zituen.

## Ondarea

* St Mary eliza, XV. mendekoa, haren beirateak hobeto gorde direnetakoak dira.
* St Thomas Canterburykoa

## Erreferentziak

* ↑ https://www.citypopulation.de/php/uk-england-southwestengland.php?adm2id=E10000013 Citypopulation.de.

## Kanpo estekak

* (Ingelesez):Fairford udalaren webgune ofiziala.
* (Ingelesez):Fairford komunitatearen webgunea.
* Datuak: Q662878
* Multimedia: Fairford, Gloucestershire / Q662878
# Fairford (Alabama)

Fairford Ameriketako Estatu Batuetako erroldak esleitutako leku bat da. Washington konderrian dago, Alabama estatuan. 161 biztanle ditu, 7,953598 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q608822
# Fairgrove (Michigan)

Fairgrove Michigango herri bat da. Tuscola konderrian kokatua dago. 2010ean 563 biztanle zituen, 2,90 kilometro koadrotan banatuta.

## Ikus, gainera

* Tuscola konderria

## Kanpo estekak

* Datuak: Q2161510
* Multimedia: Fairgrove, Michigan / Q2161510
# Fairhaven (Minnesota)

Fairhaven Ameriketako Estatu Batuetako erroldak esleitutako leku bat da. Stearns konderrian dago, Minnesota estatuan. 392 biztanle ditu, 5,32414 kilometro koadroko azaleran banatuta.

## Ikus, gainera

* Stearns konderria

## Kanpo estekak

* Datuak: Q5430457
# Euskadiko Traineru Txapelketa

Euskadiko Traineru Txapelketa Euskal Autonomia Erkidegoko arraun talde federatuetako traineruek urteko jokatzen duten txapelketa da, Arraunketako Euskal Federakuntzak antolatua. Azken ekitaldiak Lekeition jokatu dira uztailaren 31n.

## Historia

Euskadiko Txapelketa ofizioso bat jokatzen zen, 1979tik hasita, SUSTRAIAK erakundeak antolatuta. Txapelketa ofiziala, berriz, Arraunketako Euskal Federakuntza sortu zen urtean hasi zen, hau da, 1985ean.
2023tik aurrera ekainean jokatzen da, gainerako lurraldetako txapelketak bezala. 2024an Donostiak eguraldi eta itsaso petrala izan zen eta binakako erlojupeko eran jokatu zen.

## Palmaresa
### Txapelketa ofiziala

* ¹ 1992an itsaso oso txarra izan zen Lekeition eta ohorezko txandako lau taldetatik bik soilik amaitu zuten estropada.

## Garaipenak
### Taldeak

| Elkartea | Garaipenak | Urteak |
| Bermeo Urdaibai | 9 | 2007, 2008, 2011, 2014, 2015, 2017, 2022, 2023, 2024 |
| San Pedro | 7 | 1987, 1988, 1989, 1991, 1993, 1994, 1996 |
| Kaiku | 7 | 1979, 1980, 1981, 2009, 2010, 2012, 2013 |
| Hondarribia | 7 | 2004, 2005, 2006, 2016, 2018, 2019, 2021 |
| Orio | 6 | 1995, 1997, 1998, 1999, 2001, 2002 |
| San Juan | 3 | 1985, 1990, 2000 |
| Zumaia | 1 | 1982 |
| Arraun Lagunak | 1 | 1992 |
| Trintxerpe | 1 | 2003 |
| Zierbena | 1 | 2020 |

### Patroiak

| Patroia | Garaipenak | Urteak |
| Joseba Amunarriz | 7 | 2004, 2005, 2006, 2016, 2018, 2019, 2021 |
| Juan Carlos Fontan | 6 | 1987, 1988, 1989, 1991, 1993, 1994 |
| Gorka Aranberri | 6 | 2011, 2014, 2015, 2022, 2023, 2024 |
| Asier Zurinaga | 4 | 2007, 2009, 2010, 2013 |
| Norberto Torres "Txirri" | 3 | 1979, 1980, 1981 |
| Juan Mari Larrañaga "Txiki" | 3 | 1995, 1997, 1998 |
| Juan Mari Lujanbio | 2 | 1985, 1990 |

## Emakumezkoen txapelketa
### Palmaresa

* ¹ 2008ko txapelketa baliogabetua izan zen.
* ² 2010an bi traineru bakarrik aurkeztu ahal izan zirenez Federazio Trofeoa jokatu zen eta ez Euskadiko Txapelketa.

### Garaipenak

* Taldeak:
| Taldea | Garaipenak | Urteak |
| Getaria-Tolosa | 3 | 2009, 2011, 2012 |
| San Juan | 3 | 2014, 2016, 2018 |
| Arraun Lagunak | 3 | 2021, 2022, 2024 |
| Zumaia | 2 | 2013, 2015 |
| Donostiarra | 2 | 2020, 2023 |
| Hibaika | 1 | 2017 |
| Orio | 1 | 2019 |
* Patroiak:
| Patroia | Garaipenak | Urteak |
| Olatz Aldalur | 3 | 2009, 2011, 2012 |
| Nerea Perez | 3 | 2016, 2018, 2023 |
| Andrea Astudillo | 3 | 2021, 2022, 2024 |
| Nagore Osoro | 2 | 2013, 2015 |
| Amaia Arrizabalaga | 1 | 2008 |
| Inder Paredes | 1 | 2014 |
| Naroa Galdos | 1 | 2017 |
| Nadeth Agirre | 1 | 2019 |
| Natalia Tubio | 1 | 2020 |

## Beteranoen txapelketa
### Garaipenak

| Elkartea | Garaipenak | Urteak |
| Badok 13 | 3 | 2019, 2021, 2024 |
| Getxo | 1 | 2022 |
| Fortuna (Donostia) | 1 | 2023 |

# Erreferentziak

* ↑ Ez zen jokatu, federazioen arteko desadostasunarengatik.

## Ikus, gainera

* Espainiako Traineru Txapelketa
* Gipuzkoako Traineru Txapelketa
* Bizkaiko Traineru Txapelketa

## Kanpo estekak

* Datuak: Q2952450
# Euskadiko distantzia luzeko traineru txapelketa

Euskadiko distantzia luzeko traineru txapelketa denboraldi-aurrean antolaturiko estropada da. Ohikoa baino distantzia luzeagoan jokatzen da Legution.

## Historia

Lehenengo ekitaldia 2016an izan zen Bilbon, 7.408 metroko distantzian, eta Deustu Arraun Taldeak antolatu zuen. Bigarrena, 2017an, Pasai San Pedron jokatu zen Sanpedrotarra Arraun Elkarteak antolatuta, hiru miliako distantzia klasikoan; Pasaiako erlojupeko traineru estropadarako ere baliagarria izan zen. 2017ko ekitaldian, emakumezkoen traineruek ere jokatu zuten txapelketa, eta baita beteranoen traineruek ere. Guztira 46 traineru elkartu ziren Pasaian.
2018tik aurrera, Legutioko urtegian egin da (6.000 m-ko distantzia gizonentzat, 4.000 m-koa emakumeentzat).

## Gizonezkoen txapelketa

(¹) 2016ko lehenengo ekitaldian denborarik onena Hondarribiak egin bazuen ere, deskalifikatua izan zen arraunlari bat modu desegokian inskribatzeagatik. Ondorioz Zierbenak jaso zuen txapela.
Garaipenak
| Elkartea | Garaipenak | Urteak |
| Zierbena | 5 | 2016, 2018, 2019, 2020, 2021 |
| Hondarribia | 1 | 2017 |

## Emakumezkoen txapelketa

Garaipenak
| Elkartea | Garaipenak | Urteak |
| San Juan | 2 | 2017, 2018 |
| Donostiarra | 2 | 2020, 2021 |
| Orio | 1 | 2019 |

## Beteranoen txapelketa

* ¹ 2021. edizioan hasiera batean Badok 13 (Zarautz) izan zen irabazlea baina ondoren epaileek deskalifikatu egin zuten.
| Elkartea | Garaipenak | Urteak |
| Badok 13 (Zarautz) | 1 | 2020 |
| Fortuna (Donostia) | 1 | 2021 |

## Erreferentziak

* ↑ 2019ko txapelketaren zirkularra.
* ↑ «Zierbenak irabazi du distantzia luzeko traineruen txapelketa» EiTB 2016-03-16.

## Kanpo estekak

* Datuak: Q25476057
# Euskal-Asturiar trenbidea

Euskal-Asturiar trenbidea edo Euskal-Asturiar Trenbidearen Elkarte Orokorra (gaztelaniaz Ferrocarril Vasco-Asturiano edo Sociedad General de Ferrocarriles Vasco Asturiana) 1899ko urriaren 26an Asturiasko Meatze Eskualdeko ikatza trenan sartu eta San Esteban de Pravia herrira eramateko asmoz eraiki zen, herri honetako portutik ikatza Euskal Herrira itsasoz ekarri eta siderurgian erabiltzen zelarik.
Trenaren izena bere sortzaileak euskaldunak eta asturiarrak izatean datza, haien artean pertsona nabarmenenak Victor Chávarri bizkaitarra eta José Tartiere asturiarra izan zirelarik.

## Kanpo estekak

* Datuak: Q5643560
# Euskadin, Castillan bezala

Euskadin, Castillan bezala euskal abestia da.
Imanol Larzabal abeslariak 1977an Lau haizetara albumean argitaratu zuen bosgarren kantua da, Mikel Azurmendik sortu zituen hitzak, eta Imanolen ahotsarekin famatu da. Larzabalek Gwendal taldearen laguntzaz grabatu zuen disko hori. Erbestetik itzulita hauxe izan zen legalitatean egin zuen lehenengo diskoa. Abesti guztiek konpromezu politiko handia erakusten zuten.

## Abestiaren hitzak

| « | Ene Segurako aitonak ogia behar zuenean Castillara joaten zen jornalaritzara, morrontzara. Bere igitaia trebeenetakoa omen zen bai, hori bai… Hamar haur zituen gosez etxean bai!, hori bai! Castillako jornalariek ogia nahi dutenean Goierrira joaten dira jornalaritzara, fabriketara. Kanpokoak pizkorrak omen dira peontzan bai, hori bai… Hamaika haur badute gosez etxean bai!, hori bai! Castillako soroez eta Goierriko tximiniez ene aitona eta kastellanoak jabe bazeneza, euren haurren haseak ez lukete ihes gehiagorik ikusiko! ez Castillan, ez Euskadin. | » |
| Mikel Azurmendi ||

## Erreferentziak

* ↑ Larzabal, Imanol. (1977). «Lau haizetara» www.badok.eus (CBS) (Noiz kontsultatua: 2022-12-28).
* ↑ Imanolen Lau haizetara diskoko abestien hitzak.

## Ikus gainera

* Lau haizetara
* Maitia, nun zira
* Mendian gora haritza
* Oroitzen
* Sentimentuen hauspoz
* Lau haizetara
* Orain borrokarenean
* Baionatik Bilbora
* Haur kanta II-III

## Kanpo estekak

* Datuak: Q12257446
# Euskadiren Aldeko Libreak

Euskadiren Aldeko Libreak (EaL), gaztelaniaz Libres por Euskadi (LxE), 2018an sortutako alderdi politikoa da, bere jarduera Euskal Autonomia Erkidegoan gauzatzen duena. Egoitza nagusia Gasteizen du, eta "dogmarik gabeko" alderdi gisa definitzen du bere burua, helburu gisa euskal gizartearen ongizatea izanik. Lehen aldiz 2019ko udal eta foru hauteskundeetan aurkeztu zen, eta 2020ko Eusko Legebiltzarrerako hauteskundeetara aurkeztuko da.

## Historia eta ideologia

Alderdia 2018ko irailaren 21ean erregistratu zen. Gizarte zibileko pertsona ezberdinek osatutako alderdi gisa aurkezten dute euren burua. Ezkerreko zein eskumako jendeak eta jende abertzale zein ez-abertzaleak osaturik, ideologiak atzean utziz Euskadiko herritar guztien ongizatearen alde lan egiteko helburua dutela adierazten dute.
2019ko udal eta foru hauteskundeetan Getxon, Gasteizen eta Arabako Batzar Nagusietara aurkeztu zen. Getxon zazpigarren indarra izan zen botoen %2,78 eskuratuz, baina Gasteizen eta Araban ez zen botoen %1a gainditzera iritsi.
Alderdiaren presidentea Rubien Gutierrez abokatu bilbotarra da, iraganean Alderdi Popularrean eta Herritarrak alderdian militatutakoa. EaL-k 2020ko Eusko Legebiltzarrerako hauteskundeetan parte hartuko du, hiru herrialdeetan zerrendak aurkeztu ondoren. Rubien Gutierrez presidentea izango da alderdiaren lehendakarigaia, Fernando Herrero Arabako zerrendaburua, eta Chema Herzog (PPko zinegotzi izandakoa) Gipuzkoako zerrendaburua.

## Erreferentziak

* 1 2 (Gaztelaniaz) Quiénes somos – LxE. (Noiz kontsultatua: 2020-03-05).
* ↑ (Gaztelaniaz) Borra, Carlos C.. (2020). «17 partidos competirán en las urnas el 5-A» www.deia.eus (Deia) (Noiz kontsultatua: 2020-03-05).
* 1 2 Urain, Jon O.. «Hamazazpi alderdi aurkeztu dira Eusko Legebiltzarrerako hauteskundeetara» Berria (Noiz kontsultatua: 2020-03-05).
* ↑ (Gaztelaniaz) «Alderdi Politikoen Erregistroa» Espainiako Barne Ministerioa (Noiz kontsultatua: 2020).
* ↑ (Gaztelaniaz) Rubén Gutiérrez (Presidente) – LxE. (Noiz kontsultatua: 2020-03-05).
* ↑ (Gaztelaniaz) LxE se presenta a las elecciones vascas como alternativa NO nacionalista y como acérrimo defensor del concierto económico vasco y del estatuto de Gernika – LxE. (Noiz kontsultatua: 2020-03-05).
* ↑ (Gaztelaniaz) LxE-EAL presenta su campaña y candidatos para las elecciones vascas 2020 – LxE. (Noiz kontsultatua: 2020-03-05).
# Euskal-Erria

    Artikulu hau 1880-1918 bitartean argitaratutako aldizkariari euskaltzaleari buruzkoa da; beste esanahietarako, ikus «Euskal Herria (argipena)».
Euskal-Erria 1880an Jose Manterola gazteak sortutako aldizkari euskaltzale bat izan zen. 1918an argitaratzeari laga zion, denera 79 ale argitaratu zituelarik. Aldizkari honek garrantzi handia izan zuen XIX. mendearen amaiera eta XX. mendearen hasierako mundu euskaltzaleak behar zuen azpiegitura eman eta euskal idazleei hedabidea eskeinez.

## Historia

Manterola oso gazterik eta gogo biziz euskal literatura eta kultura lantzen hasi eta bere burua Gipuzkoa nahiz gainontzeko Euskal Herriko pentsalari onenez inguratzea lortu zuen.
Euskal-Erria aldizkariak bere aurkezpenean zioenez: zazpi euskal herrialde hauetako ezaugarriak jaso eta zabaltzeko asmoa dago, herrialde hauei "Heptarkia Euskara" dei geniezaioke"; bere antzinako hizkuntza, jatorrizko abesti eta ohiturak, historia, bere lege eta usadioak ezagutzera eman, euretatik bitxiena den guztia bilduz, gure idazleen argitaratu gabeko, akitutako, ezezagunak diren edota interes handiena duten idazlanak argitaratuz eta gure aldizkaria benetako bilduma bat, herrialdearen bitxikerien eskugida bat gauzatzeko asmoz, gaur egun euskal letrei kultua eta izena ematen dieten horien babesa jaso guraz.
Euskal-Erria aldizkaria Donostiako Euskal Lore Jokoen Udal Organua izan zen, baita Gipuzkoako Monumentuen Elkartea, Euskal Batzarre, Nafarroako Euskal Elkargoa, Euskal-Nafar Folklore eta Arte Ederretako elkarteen batzorde lanak ere egin zituen.

## Zuzendariak

Euskal-Erria aldizkariak bere ibilbidean zehar honako zuzendari hauek izan zituen:
* Jose Manterola (1880-1884)
* Antonio Arzak (1884-1904)
* Francisco López Alén (1904-1910)
* Adrian Loiarte (1910-1918)

## Kolaborazioak

Aipatutako izenez gain beste pertsona nabarmen hauel aldizkaria bultzatu nahiz bertan ere idatzi zuten: Karmelo Etxegarai, Martzelino Soroa, Biktoriano Iraola, Ramon Artola, Juan Carlos Guerra, Serafin Baroja, Pedro Soraluze, Manuel Antonio Antia eta Gregorio Arrue.

## Iruditegia

* Euskal-Erria aldizkariaren azal nagusia.

## Ikus gainera

* Euskal Esnalea aldizkaria
* Euskalerriaren Alde aldizkaria
* Yakintza aldizkaria

## Kanpo estekak

* Euskal-Erria aldizkaria. Auñamendi entziklopedia. Euskomedia.org (Gaztelaniaz)
* Euskal-Erria aldizkariaren ale guztiak Atzoko Prentsa Digitalean irakurgai
* Euskal-Erria aldizkariaren ale guztiak Euskal Memoria Digitalean irakurgai
* Datuak: Q12257449
* Multimedia: Euskal-Erria / Q12257449